CELEX: 62014CN0410
Language: hr
Date: 2014-08-29 00:00:00
Title: Predmet C-410/14: Zahtjev za prethodnu odluku koji je 29. kolovoza 2014. uputio Oberlandesgericht Düsseldorf (Njemačka) – Dr. Falk Pharma GmbH protiv DAK-Gesundheit

17.11.2014   
            
            
               HR
            
            
               Službeni list Europske unije
            
            
               C 409/29
            
         Zahtjev za prethodnu odluku koji je 29. kolovoza 2014. uputio Oberlandesgericht Düsseldorf (Njemačka) – Dr. Falk Pharma GmbH protiv DAK-Gesundheit
   (Predmet C-410/14)
   2014/C 409/41
   Jezik postupka: njemački
   
      Sud koji je uputio zahtjev
   
   Oberlandesgericht Düsseldorf
   
      Stranke glavnog postupka
   
   
      Podnositelj zahtjeva: Dr. Falk Pharma GmbH
   
      Druga stranka u postupku: DAK-Gesundheit
   
      Treća osoba pozvana u postupak: Kohlpharma GmbH
   
      Prethodna pitanja
   
   Sudu Europske Unije upućuju se u skladu s člankom 267. UFEU-a sljedeća pitanja o tumačenju Direktive Europskog parlamenta i Vijeća 2004/18/EZ od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi te ugovora o javnim uslugama (1) (u daljnjem tekstu: Direktiva):
   
               1.
            
            
               Potpada li pod pojam ugovora o javnoj nabavi u skladu s člankom 1. stavkom 2. točkom (a) Direktive 2004/18/EZ situacija kada javni naručitelji provode otvoreni postupak unutar kojeg dodjeljuju ugovor o javnoj nabavi a da pritom ne odaberu jednog ili više gospodarskih subjekata („Open-House-model”)?
            
         
               2.
            
            
               Ako na pitanje 1. treba odgovoriti tako da odabir jednog ili više gospodarskih subjekata jest obilježje ugovora o javnoj nabavi, postavlja se sljedeće pitanje: Treba li obilježje odabira gospodarskih subjekata u smislu članka 1. stavka 2. točke (a) Direktive 2004/18/EZ s obzirom na članak 2. Direktive 2004/18/EZ tumačiti tako da javni naručitelji mogu suzdržati se o odabira jednog ili više gospodarskih subjekata u okviru otvorenog postupka samo ako su ispunjene sljedeće pretpostavke:
               
                           —
                        
                        
                           provedba otvorenog postupka objavljuje se u cijeloj Europi,
                        
                     
                           —
                        
                        
                           utvrđuju se izričita pravila o sklapanju ugovora i pristupanju ugovoru,
                        
                     
                           —
                        
                        
                           uvjeti ugovora utvrđuju se unaprijed tako da nijedan gospodarski subjekt ne može utjecati na sadržaj ugovora,
                        
                     
                           —
                        
                        
                           gospodarskim subjektima jamči se pravo pristupanja ugovoru u svakom trenutku i
                        
                     
                           —
                        
                        
                           sklapanja ugovora objavljuju se u cijeloj Europi?
                        
                     
         
      (1)  (SL L 134, str. 114.) (SL, posebno izdanje na hrvatskom jeziku, poglavlje 6., svezak 1., str. 156.).